cyanic-selkie/wikianc huggingface dataset:
ভারতে নারী
নারীর অধিকার
ভারতবর্ষের উত্তর অঞ্চলে, প্রধানত পাঞ্জাব, রাজস্থান, হরিয়ানা এবং উত্তরপ্রদেশে পারিবারিক সম্মান রক্ষার্থে হত্যাকাণ্ডের ঘটনা ঘটার খবর পাওয়া গেছে, যেখানে পারিবারিক স্বীকৃতি ছাড়াই বিবাহ করার জন্য বা কখনও কখনও ভিন্ন বর্ণ বা ধর্মের মানুষকে বিবাহ করার জন্য তাদের এই পরিণতি হয়। হরিয়ানা পারিবারিক সম্মান রক্ষার্থে হত্যাকাণ্ডের ঘটনাগুলির জন্য কুখ্যাত, যা কিনা হরিয়ানা গ্রামগুলিতে ব্যাপকভাবে প্রচলিত বলে জানা গেছে। অপরপক্ষে, পারিবারিক সম্মান রক্ষার্থে হত্যাকাণ্ড দক্ষিণ ভারতের এবং মহারাষ্ট্র ও গুজরাটের মতো পশ্চিমাঞ্চলের রাজ্যগুলিতে বিরল বা অস্তিত্বহীন। ভারতের অন্য কিছু অংশে, বিশেষত পশ্চিমবঙ্গ, পারিবারিক সম্মান রক্ষার্থে হত্যাকাণ্ড প্রায় এক শতাব্দী আগেই বন্ধ হয়ে গিয়েছিল, বিশেষত বিবেকানন্দ, রামকৃষ্ণ, বিদ্যাসাগর এবং রাজা রামমোহন রায়ের মতো মনীষীদের সংস্কারমূলক আন্দোলনের ও কর্মকাণ্ডের প্রভাবে। ২০১০ সালে ভারতের সুপ্রিম কোর্ট পাঞ্জাব, হরিয়ানা, বিহার, উত্তরপ্রদেশ, রাজস্থান, ঝাড়খন্ড, হিমাচলপ্রদেশ ও মধ্যপ্রদেশে সম্মান রক্ষার্থে হত্যাকাণ্ডের বিষয়ে একটি সতর্কীকরণ বিজ্ঞপ্তি জারি করে।
ডাইনি অপবাদ দিয়ে কোনো একজন মহিলার উপর অত্যাচার ভারতে বিশেষ করে উত্তর ভারতের কিছু অংশে ঘটে। ভারতীয়দের মধ্যে অতিপ্রাকৃতে বিশ্বাস অত্যন্ত দৃঢ়, এবং ডাইনি অপবাদে কাউকে হত্যার ঘটনাও গণমাধ্যমে প্রকাশিত হয়েছে। ২০০৩ থেকে ২০০৮ সালের মধ্যে আসাম ও পশ্চিমবঙ্গে ডাইনি অপবাদ সংক্রান্ত ঘটনায় প্রায় ৭৫০ টি মৃত্যুর ঘটনা ঘটে। ছত্তীসগঢ়ে সরকারি সূত্রে ২০০৮ সালে পাওয়া তথ্য অনুযায়ী ডাইনি সন্দেহে বছরে অন্তত ১০০ জন নারীকে নানাভাবে নির্যাতন করা হয়।
রাধা কুমারের মতে ধর্ষণ ভারতে নারীদের বিরুদ্ধে সংঘঠিত অপরাধগুলির মধ্যে সর্বাধিক প্রচলিত এবং জাতিসংঘের মানবাধিকার সুরক্ষা প্রধানের মতে ভারতে ধর্ষণ একটি "জাতীয় সমস্যা"। ১৯৮০ এর দশক থেকে, নারীবাদী সংগঠনগুলি বৈবাহিক ধর্ষণকে বেআইনি ঘোষণার দাবি জানাচ্ছে, কিন্তু ফৌজদারী আইন (সংশোধনী) আইন, ২০১৩ তার ধারা ৩৭৫ এর অধীনে ব্যতিক্রম ধারায় বৈবাহিক সম্পর্কের ব্যতিক্রমটি বজায় রাখে, যেখানে বলা আছে: "নিজের স্ত্রীর সঙ্গে যৌন সংসর্গ বা যৌনক্রিয়া ধর্ষণ নয়, যেখানে স্ত্রীর বয়স পনের বছরের নিচে নয়"। যদিও প্রতি মাথাপিছু হিসেবে অভিযোগের সংখ্যা অন্যান্য দেশের তুলনায় অনেক কম, এমনকি অনেক উন্নত দেশের তুলনায়ও কম, কিন্তু তবু প্রতি ২0 মিনিটে একটি অভিযোগ নথিবদ্ধ হয়।
ভারতীয় শহরগুলির মধ্যে যেগুলিতে ধর্ষণের অভিযোগের হার সবচেয়ে বেশি দিল্লি সেগুলির মধ্যে একটি। বিভিন্ন সূত্রে দেখা যায় যে ১৯৯০ থেকে ২০০৮ এর মধ্যে ভারতে ধর্ষণের ঘটনা বেড়ে দ্বিগুণ হয়েছে।
যৌন হেনস্থা
ইভ টিজিং একটি পুরুষতান্ত্রিকতা পুরুষরা মহিলাদের যৌন হয়রানি বা যৌন হেনস্থা করার জন্য ব্যবহার করে। অনেক সমাজকর্মী নারীর বিরুদ্ধে যৌন হয়রানির প্রবণতা বৃদ্ধির জন্য "পশ্চিমা সংস্কৃতির" প্রভাবকে দোষারোপ করেন। ১৯৮৭ সালে, নারীদের
অশালীনভাবে উপস্থাপন (নিষিদ্ধকরণ) আইন পাস হয় যাতে বিজ্ঞাপনের মাধ্যমে বা প্রকাশনায়, রচনায়, চিত্রশিল্পে বা অন্য কোনও ভাবে নারীকে অশালীনভাবে প্রদর্শন নিষিদ্ধ করা হয়।
১৯৯০ সালে নথিবদ্ধ নারীর বিরুদ্ধে মোট অপরাধের সংখ্যার অর্ধেক কর্মস্থলে নিপীড়ন ও হয়রানি সম্পর্কিত। ১৯৯৭ সালে একটি ঐতিহাসিক রায়ে, ভারতের সুপ্রিম কোর্ট কর্মক্ষেত্রে মহিলাদের যৌন হয়রানির বিরুদ্ধে একটি দৃঢ় অবস্থান গ্রহণ করেন। এবিষয়ের প্রতিকার এবং অভিযোগের নিষ্পত্তির বিষয়ে বিস্তারিত নির্দেশিকাও আদালত জারি করেন। জাতীয় মহিলা কমিশন পরবর্তীকালে এই নির্দেশিকাগুলি বিস্তারিতভাবে ব্যাখ্যা করে নিয়োগকর্তাদের জন্যে একটি আচরণবিধি প্রণয়ন করে। ২০১৩ সালে ভারতের সর্বোচ্চ বিচারালয় সুপ্রিম কোর্টের এক সদ্য অবসরপ্রাপ্ত বিচাপতির বিরুদ্ধে একজন আইন-গ্র্যাজুয়েট ছাত্রীর করা যৌন হেনস্থার অভিযোগের তদন্ত করেন। কর্মক্ষেত্রে নারীর হয়রানি রোধ করার জন্য ২০১৩ সালের ডিসেম্বরে কর্মক্ষেত্রে নারীদের যৌন হয়রানি (প্রতিরোধ, নিষিদ্ধকরণ ও প্রতিকার) আইন(Sexual Harassment of Women at Workplace (Prevention, Prohibition and Redressal) Act) কার্যকর করা হয়।
অ্যাকশনএড ইউকে'র একটি সমীক্ষায় দেখা গেছে যে ভারতে ৮০% নারী যৌন হয়রানির শিকার হয়েছে, তা সে অনাকাঙ্ক্ষিত মন্তব্য, অনঅভিপ্রেত শারীরিক স্পর্শ বা নির্যাতন যেভাবেই হোক না কেন। অনেক ঘটনায়ই অভিযোগ নথিবদ্ধ হয় না কারণ নির্যাতিতারা তাদের পরিবারের থেকে সমর্থন ও সহমর্মিতা না পাওয়ার আশঙ্কায় ভোগে।
অনৈতিক পাচার (প্রতিরোধ) আইন ১৯৫৬ সালে পাস হয়। তবে অল্পবয়সী ও বয়স্ক মহিলাদের পাচারের অনেক ঘটনাই প্রকাশিত হয়েছে। এই মহিলাদের হয় পতিতাবৃত্তি, গার্হস্থ্য কাজ বা শিশু শ্রমে বাধ্য করা হয়।
দারুল উলুম হাক্কানিয়া
দারুল উলুম হাক্কানিয়া (دار العلوم حقانیہ) একটি ইসলামি বিশ্ববিদ্যালয় যা পাকিস্তানের খাইবার পাখতুনখোয়া প্রদেশের আকোড়া খাট্টাকে অবস্থিত। এটি ভারতের দারুল উলুম দেওবন্দ মাদ্রাসার পাঠ্যসূচি অনুযায়ী গড়ে উঠেছে। এটি জিহাদের বিশ্ববিদ্যালয় নামেও পরিচিত।
উল্লেখযোগ্য মানুষ
প্রথম  চ্যান্সেলর ছিলেন মাওলানা সামি উল হক  জামিয়াত উলেমা-ই-ইসলাম (সামি উল হক) এর নেতা. মাদ্রাসা জন্য পরিচিত হয়, হচ্ছে, অনেক সিনিয়র নেতারা আফগানিস্তানের তালেবানদের মধ্যে তার প্রাক্তন ছাত্রসহ, মোল্লা ওমর এবং তার ভূমিকা সমর্থন করে তালেবান।
স্পাইন্ড পিগমি শার্ক
স্পাইন্ড পিগমি হাঙর বা পিগমি হাঙর, বৈজ্ঞানিক নাম (Squaliolus laticaudus)। এটি ডগফিস প্রজাতির একটি হাঙর এবং এটির পরিবার হলো Dalatiidae। এটি হাঙরের প্রজাতির ভেতর সব থেকে ছোট হাঙর। এরা লম্বায় মাত্র ৭-৮ ইঞ্চি হয়। সমস্ত মহাসাগরের মধ্যে ব্যাপকভাবে এদের পাওয়া যায়। এদের থেকে মানুষের কিছুটা বিপদের সম্ভাবনা অছে।
নামকরণ
১৯১২ সালে Hugh McCormick Smith এবং Lewis Radcliffe স্পাইন্ড পিগমি হাঙর আবিষ্কার করেন। তখন তারা এই গোত্রটির নাম দেন "Squaliolus" এবং এটির বর্ণনামূলক ব্যাখ্যা দিতে "laticaudus" নামটি দেন। এদের দ্বিপদী নাম দাড়ায় "Squaliolus laticaudus" যেটি এসেছে ল্যাটিন "latus" -যার মানে "বিস্তৃত" অথবা "চওড়া" এবং "cauda"- অর্থাৎ "লেজ"।
ইংরেজিতে এদের সাধারণ নাম গুলি হলো -Big-eye Dwarf Shark, Spined Pygmy Shark। তাছাড়া আরো যেসব নাম শোনা যায়- Cação-espinho পর্তুগীজ, Dvärgpigghaj সুইডিশ, Oome-kobitozame জাপানি, Pigget dværghaj ড্যানিশ, Requin nain ফরাসি, Stekeldwerghaai ডাচ, Tollo pigmeo espinudo স্প্যানিশ, Tubarão-anão পর্তুগীজ, Zwerghai জার্মান।
বিচরণ
স্পাইন্ড পিগমি হাঙর বিশ্ব জুড়ে সব জায়গাতেই রয়েছে। আটলান্টিক মহাসাগরেও এটি থাকে। বারমুডা, মার্কিন যুক্তরাষ্ট্র, সুরিনাম এবং দক্ষিণ ব্রাজিল এবং আর্জেন্টিনার উত্তর পশ্চিমে এটির দেখা মেলে। তাছাড়া উত্তর ফ্রান্স, মদিরা, কেপ ভার্দেও এদের পাওয়া যায়। ভারত মহাসাগরে এই প্রজাতি শুধুমাত্র সোমালিয়াতে পাওয়া যায়। প্রশান্ত মহাসাগরে, এটা দক্ষিণ জাপান, তাইওয়ান, এবং ফিলিপাইন এ পাওয়া যায়।
স্পাইন্ড পিগমি হাঙর একটি গভীর জলের হাঙর। এমিনতে এরা ২০০-৫০০ মি (৬৬০-১,৬০০ ফুট) গভীরে থাকে। রাতের সময় এটিকে ৬৫৬ ফুট (প্রায় ২০০মিটার) গভীরে পাওয়া যায়। এরা যেখানে থাকে সেখানে আলো খুবই কম যেতে পারে কারণ ৬৬০-১৬০০ ফুট গভীরে ঠিকভাবে আলো যাওয়া সম্ভব নয়। ৬০০ ফুট গভীরে গড় তাপমাত্রা হয় ৫৯°F/১৫°C। এখানে তাপমাত্রা খুব বাড়েও না খুব কমেও না। গভীরতম স্পাইন্ড পিগমি হাঙরটি পাওয়া গেছে ৩,০০০ মিটার গভীরে।
জীববিদ্যা
স্পাইন্ড পিগমি শার্ক খুবই ছোট হয়। এরা লম্বায় মাত্র ৭-৮ ইঞ্চি (১৮ থেকে ২১ সেমি) হয় । একটা স্ত্রী স্পাইন্ড পিগমি হাঙর ৮ ইঞ্চি (২১ সেমি ) হয়। আর একটা পুরুষ ৭ ইঞ্চির (১৮ সেমি) মতো হয়। বৃহত্তম স্পাইন্ড পিগমি হাঙরের আকার ছিলো ১১ ইঞ্চি (২৮ সেমি)। এদের চোখ দুটি বেশ বড়। এদের একটি অতিরিক্ত গোলাকার চেরা ফুল্কা থাকে। এদের চোখ কম আলোতে দেখার জন্য বিকশিত হয়েছে। এদের প্রথম এবং দ্বিতীয় পৃষ্ঠীয় পাখনা, বক্ষীয় পাখনা অনকটা গাঢ় ধূসরের উপর সাদা রংয়ের। এদের লেজের পাখনা অনেকটা লাভ এর মতো। এদের পায়ু পাখনা অবর্তমান।
এরা গাঢ় বাদামী রঙের হয়। এদের রং এতোটাই গাড় হয় যে অনেক সময় এদের রং কালো মনে হয়। তাছাড়া এদের সব পাখনাতেই হালকা সাদা রঙের মোটা মার্জিন টানা। এদের সারা শরীরে বাদামী রঙের প্রচুর ফোটা দেখা যায়।
স্পাইন্ড পিগমি হাঙরের উপরের দাঁত সংকীর্ণ এবং ছোট হয়। এদের নিচের দাঁত বৃহত্তর এবং ছুরির মত হয়। এরা এদের দাঁতের সারি প্রয়োজন মতো ঘোরাতে পারে। প্রথম দুই সারি শিকার ধরতে ব্যবহৃত হয়। অন্যান্য সারি ঘুরিয়ে সুবিধা করে নিতে পারে। এদের দাঁত অনেক সময় ভেঙ্গে যায়। ভেঙ্গে গেলে সেইখান দিয়ে আবার নতুন দাঁত গজায়।
বিপদ
এতো ছোট হাঙর এমনিতে মানুষের জন্য বিপজ্জনক হয় না। সেই দিক দিয়ে দেখলে এরা একদমই বিপজ্জনক নয়। তবে এরা কোনোভাবে মানুষের মুখের ভেতর ঢুকে গেলে শ্বাসরুদ্ধ হয়ে মানুষ মারা যেতে পারে। তবুও বলা যায় স্পাইন্ড পিগমি শার্ক মানুষের জন্য খুব বিপজ্জনক নয়।
বিছুটি
বিছুটি (বৈজ্ঞানিক নাম: Tragia involucrata - ত্রাজিয়া ইনভোলুক্রাতা) হলো ইউফোরবিয়াসেই পরিবারের একটি উদ্ভিদ। বিছুটিকে উত্তর বঙ্গের লোকেরা ছোতরা পাতার গাছ, ছোতরা গাছ বা চুলচুইল্লাগাছ বলে ডাকে। তবে এর প্রমীত নাম বিছুটি গাছ। এটি এমন একপ্রকার উদ্ভিদ যার পাতা/রস/পাতার গুড়ো শরীরে লাগলে শরীর চুলকানি শুরু হয়।
বর্ণনা
বিছুটি (বৈজ্ঞানিক নাম: ত্রগিয়া ইভোলুকড়াটা) হলো উদ্ভিদ জগতের ইউফোরবিয়াসেই পরিবারের একটি উদ্ভিদ। এটি সপূষ্পক উদ্ভিদ । আর এরা সবুজ উদ্ভিদ । এই গাছটির পাতা, রস, পাতার গুড়ো প্রভৃতি যদি কোনো ক্রমে শরীরের কোথাও লেগে যায় তবে চুলকোতে শুরু করে। একপ্রকার অ্যালার্জীর মতো। পরে শরীরের সেই স্থান ফুলে যায়, রস হয়। গাছটির কাণ্ড জুড়ে অতি সূক্ষ্ম লোমের মত ট্রাইকোম বিস্তৃত থাকে। গাছের গায়ে স্পর্শ করলে ট্রাইকোমের অগ্রভাগ ভেঙে যায় এবং এর ভেতর থেকে হিস্টামিন, অ্যাসিটাইলকোলিন, সেরোটোনিন সহ অন্যান্য রাসায়নিক পদার্থ নির্গত হয়। বিছুটি গাছ স্পর্শ করলেই যে হুল ফোঁটার মতো যন্ত্রণা অনুভূত হয়, তার জন্য এই রাসায়নিক পদার্থগুলোই দায়ী।
ঔষধি গুণ
আয়ুর্বেদাচার্য শিবকালী ভট্টাচার্য তাঁর চিরজ্ঞীব বনৌষধি বইতে চোতরার বিভিন্ন ভেষজ প্রয়োগের কথা উল্লেখ করেছেন। ফল ও শিকড় প্রস্রাবের জ্বালাপোড়া, মাথাব্যথা, কুষ্ঠরোগ, চর্মরোগ, চুলপড়া, বুক ধড়ফড়ানি ইত্যাদি সমস্যায় নানাভাবে কাজে লাগে। প্রস্রাবের জ্বালাপোড়ায় মাথাব্যথায় উপকার পাওয়া যায়। গায়ে খোসপাঁচড়া ও ঘা বেশ উপকার পাওয়া যাবে। সর্দি-কাশি, জ্বর ও ব্রঙ্কাইটিসে আধাকাপ পরিমাণ শিকড়ের রস দু-তিন দিন পান করলে উপশম হয়। চুল পড়া বন্ধ করতে গাছের শিকড় অল্প পানিতে পিষে আমলকীর রসের সঙ্গে মিশিয়ে মাথায় লাগাতে হয়। এসব ছাড়াও গাঁটে বাত, কোষ্ঠবদ্ধতা, কাশি, হাঁপানি ও মামস সমস্যায় বিছুটির মূল ও ফল বেশ কার্যকর।
আসাম অঞ্চলের কোন কোন বৈদ্য এটাকে উন্মাদ রোগের চিকিৎসায় ব্যবহার করেন। আয়ুর্বেদ এবং চরক সংহীতায় এর ভেষজ গুনের উল্লেখ রয়েছে। লোকালয়ে ঝোপ-ঝাড় ধ্বংস করে আবাদী জমি তৈরীর ফলে অন্যান্য মূল্যবান গাছের মত চোতরাও হারিয়ে যেতে বসেছে। বিশেষজ্ঞদের মতে, চোতরা ভেষজ চিকিৎসা ছাড়াও বন রক্ষায় গুরুত্বপূর্ণ ভূমিকা পালন করে।
মাসমাক দুর্গ
মাসমাক দুর্গ (আরবি : قصر المصمك Qaṣr al-Maṣmak) সৌদি আরবের রাজধানী রিয়াদে অবস্থিত। এটি কাদামাটি ও ইট দিয়ে নির্মিত। মোটা দেয়ালের সাথে এতে চারটি ওয়াচটাওয়ার আছে। এর ভিত্তি পাথরের ব্লক দিয়ে নির্মিত। ১৯০২ সালের ১৪ জানুয়ারি ইবনে সৌদ রিয়াদ পুনর্দখলের সময় এটি দখল করেন। তাই ইতিহাসে এর গুরুত্ব রয়েছে।
ইতিহাস
মোহাম্মদ ইবনে আবদুল্লাহ ইবনে রশিদের শাসনকালে রিয়াদের যুবরাজ আবদুল রহমান ইবনে সুলাইমান ইবনে দাবান ১৮৬৫ সালে দুর্গটি নির্মাণ করেন। ইবনে রশিদ ইবনে সৌদের কাছ থেকে রিয়াদ দখল করে নিয়েছিলেন। ১৯০২ সালে ইবনে সৌদ দুর্গটি পুনরায় দখল করেন। এই ঘটনা সৌদি আরবের ইতিহাসে অত্যন্ত গুরুত্বপূর্ণ জায়গা দখল করে নেয়। ভবিষ্যত রাজা আবদুল আজিজের বীরত্ব ও সাহসের এটি একটি প্রতীক হয়ে উঠে।
আমিরের অন্যান্য সঙ্গীদের মধ্যে ছিলেন আবদুল আজিজ ইবনে মুসাইদি ইবনে জিলুয়া, আবদুল্লাহ ইবনে জিলুয়া, আবদুল আজিজ ইবনে আব্দুল্লাহ ইবনে তুর্কি, আমিরের ভাই মুহাম্মদ ইবনে আবদুল রহমান, আবদুল্লাহ ইবনে ইবরাহিম ইবনে আবদুল্লাহ আল সৌদ, ফাহাদ ইবনে ইবরাহিম ইবনে আবদুল মুহসিন আল মুশয়ারি ও নাসির ইবনে ফারহান ইবনে সৌদ আল ফারহান।
পেত্রা
পেত্রা (πέτρα; আরবি ভাষায়: البتراء, আল্‌-বুত্রা) একটি প্রাচীন আরব শহর। বর্তমান জর্দানের দক্ষিণ-পশ্চিমের শহর ওয়াদি মুসার ঠিক পূর্বে হুর পাহাড়ের পাদদেশে এর অবস্থান। ৪০০ খ্রিস্টপূর্বাব্দ থেকে ২০০ খ্রিস্টপূর্বাব্দ পর্যন্ত এটি ছিল নাবাতীয় রাজ্যের রাজধানী। পেত্রা নগরী মূলত একটি অত্যন্ত সুরক্ষিত দুর্গ ছিল। এটি বিখ্যাত এর অসাধারণ প্রাকৃতিক সৌন্দর্য আর গুরুত্বপূর্ণ স্মৃতিস্তম্ভগুলোর জন্য। এটি তৈরি হয়েছে গুহার মধ্যে যা কোথাও কোথাও মাত্র ১২ ফুট চওড়া, মাথার ওপরে পাথরের দেয়াল। গুহার পাশেই রয়েছে কঠিন পাথরের দেয়ালের গায়ে গ্রথিত সেই প্রাচীন দালানগুলো যার মধ্যে সবচেয়ে বিখ্যাত হল ‘খাজনেত ফিরাউন’ নামের মন্দিরটি। মন্দিরটি ফারাওদের ধনভান্ডার নামেও পরিচিত। আরো রয়েছে একটি অর্ধগোলাকৃতির একটি নাট্যশালা যেখানে প্রায় ৩০০০ দর্শক একসাথে বসতে পারে।
মাসমাক দুর্গ
বর্তমান ব্যবহার
১৯৮০ সালে দুর্গে কিছু সংস্কার করা হয় এবং ১৯৯৫ সালে এটিকে যাদুঘর হিসেবে পরিগণিত হয়। এতে তৎকালীন বেশ কিছু বন্দুক, পোশাক ও কৃষিজাত শিল্পদ্রব্য প্রদর্শনের ব্যবস্থা আছে।
পেত্রা
পেত্রা নগরী ছিল অত্যন্ত সুরক্ষিত ও অর্থনৈতিকভাবে সমৃদ্ধ। পেত্রার চারধারে ছিল উঁচু পাহাড় আর একটি অফুরন্ত ঝরনাধারা। পশ্চিমের গাজা, উত্তরের বসরা ও দামাস্কাস, লোহিত সাগরের পাশের আকুয়াবা ও লিউস এবং মরুভূমির উপর দিয়ে পারস্য উপসাগরে যাওয়ার প্রধান সব বাণিজ্যিক পথগুলোকে নিয়ন্ত্রণ করতো পেত্রা।
রোমান শাসনের সময় সমুদ্রকেন্দ্রিক বাণিজ্য পুরোদমে শুরু হলে পেত্রা দ্রুত ধ্বংস হতে থাকে। ১০৬ এডি তে রোমানরা এটিকে দখল করে তাদের ‘আরব পেত্রাইয়া’ প্রদেশের অংশীভূত করে। দ্বিতীয় ও তৃতীয় শতকে শহরটির প্রভূত উন্নতি হলেও পরবর্তীকালে প্রতিদ্বন্দী শহর ‘পামিরা’ পেত্রার অধিকাংশ বাণিজ্যই দখল করে নিলে তখন পেত্রার গুরুত্ব কমে যায়। মুসলমানেরা এটিকে তাদের দখলে নেয় সপ্তম শতকে এবং পরবর্তীতে দ্বাদশ শতকে আবার ক্রুসেডাররা এটিকে দখল করলে ক্রমেক্রমে এটি ধ্বংসপ্রাপ্ত হয়। এছাড়া ৩৬৩ সালে এক ভূমিকম্প ধ্বংস করে দেয় এর দালানগুলো, নষ্ট করে দেয় এর পানি সঞ্চালন ব্যবস্থাকে। মধ্যযুগে পেত্রার ধ্বংসাবশেষ আগ্রহের কেন্দ্রবিন্দুতে পরিণত হয়, ত্রয়োদশ শতকের দিকে পেত্রা দেখতে যান ইজিপ্টের সুলতান বাইবারস।
মাসমাক দুর্গ
বহিঃসংযোগ
Fort Masmak
পেত্রা
বহু বছর অজানা থাকার পর এই প্রাচীন শহরটিকে পশ্চিমা বিশ্বের কাছে উন্মোচন করেন সুইস পরিব্রাজক জোহান লুডিগ বুর্খার্দত, ১৮১২ সালে। জন উইলিয়াম বার্গন তার নিউডিগেট পুরস্কার বিজয়ী বিখ্যাত এক সনেটে একে বর্ণনা করেছেন “a rose-red city half as old as time” বলে। বার্গন কিন্তু পেত্রাতে যাননি। বলা যেতে পারে যেতে পারেননি। কারণ প্রথম বিশ্বযুদ্ধের পর পর্যন্ত শুধুমাত্র ইউরোপীয়ানরাই সেখানে যেতে পারতেন। স্থানীয় লোক আর অস্ত্রশস্ত্র নিয়ে যেতে হত সেখানে। ইউনেস্কো এটিকে ‘বৈশ্বিক ঐতিহ্যবাহী স্থান’ ঘোষণা করে ১৯৮৫ সালে। ঘোষণায় পেত্রাকে বলা হয় “one of the most precious cultural properties of man's cultural heritage”। পেত্রা সংস্কৃতি, সম্পদ আর ক্ষমতায় একসময় যে কত সমৃদ্ধ ছিল তা প্রমাণ করতে পেত্রার ধ্বংসাবশেষই যথেষ্ট।
কামার
কামার একটি প্রাচীন পেশা যার কাজ লোহার জিনিসপত্র তৈরি করা। পেশাগতভাবে গৃহস্থালির কাজে ব্যবহার্য লৌহজাত সামগ্রী তৈরি করেন। অতি প্রাচীনকাল থেকেই হিন্দু সমাজের শূদ্র সস্প্রদায় গ্রামাঞ্চলে কামার পেশায় জড়িত। আগেকার দিনে অধিকাংশ ঘরবাড়ি এবং কৃষি-যন্ত্রপাতি কামারদের দ্বারা তৈরি হতো। তাদের প্রস্ত্ততকৃত গৃহ এবং কৃষি সামগ্রীর  মধ্যে দা, কোদাল, কুড়াল, শাবল, বটি, পেরেক, ছুরি, লাঙলের ফলা, কাস্তে, নিড়ানি, বেদে কাটি, খুন্তি ইত্যাদি উল্লেখযোগ্য।
ওহুদ আল রৌমি
ওহুদ বিনতে খালফান আল রৌমি হচ্ছেন একজন আমিরাতি রাজনীতিবিদ যিনি বর্তমানে সংযুক্ত আরব আমিরাতের সুখ এবং কল্যাণ বিষয়ক প্রতিমন্ত্রী হিসেবে দায়িত্ব পালন করছেন।
কামার
পেশাগতভাবে গৃহস্থালির কাজে ব্যবহার্য লৌহজাত সামগ্রী তৈরি করেন। অতি প্রাচীনকাল থেকেই হিন্দু সমাজের শূদ্র সস্প্রদায় গ্রামাঞ্চলে কামার পেশায় জড়িত।
দূর অতীতে কৃষিকাজ শুরু হওয়ার সঙ্গে সঙ্গেই বঙ্গভূমিতে কামার পেশার উৎপত্তি ঘটে। হিন্দু সমাজের শূদ্র সস্প্রদায়ের মধ্যে লোহার কারিগর তথা কর্মকার শ্রেণির আবির্ভাব ঘটে। প্রচলিত লোককাহিনী মতে কোনো এক শূদ্র মহিলার সঙ্গে দেবশিল্পী বিশ্বকর্মার প্রণয় থেকে কর্মকার বা কামারের জন্ম হয়। কামারদের চারটি শ্রেণিতে ভাগ করা যায়, যথা বসুন্দরী, রানা, গঙ্গালিরি এবং বাহাল অথবা খোটা। এরা একই শ্রেণিভুক্ত না হলে বৈবাহিক সস্পর্ক স্থাপন করে না। এইচ.এইচ রিসলে-র মতে, পূর্ববাংলায় কামারদের তিনটি সামাজিক শ্রেণি হচ্ছে বুষ্ণপতি, ঢাকাই এবং পশ্চিমা। বুষ্ণপতিরা আবার তিন ভাগে বিভক্ত, যথা নালদিপতি, চৌদ্দসমাজ ও পঞ্চসমাজ। এদের নিজেদের মধ্যে পারস্পরিক বৈবাহিক সস্পর্ক স্থাপনে কোনো বাধা নেই। বাংলাদেশের অধিকাংশ কামারই বৈষ্ণব কিন্তু অল্পসংখ্যক কামার শাক্ত ধর্মাম্বলম্বী। তাদের প্রিয় দেবতা বিশ্বকর্মা, যাকে ভাদ্র মাসের শেষদিনে  মিষ্টান্ন, চিড়া, গুড়, ফুলফল, চন্দনের রস বা বাটা, গঙ্গাজল, কাপড় ও রৌপ্যালঙ্কার দিয়ে পূজা-অর্চনা করা হয়। একই সময় কামারদের ব্যবহূত যন্ত্রপাতিসমূহকেও উপাসনা করা হয়। মহিলারা অনন্তা, সাবিত্রী, ষষ্ঠী, পঞ্চমী ইত্যাদি ব্রত পালন ও নিস্তারিণী এবং মঙ্গলচন্ডীর কাহিনী পরিবেশন করে। মহিলা ও শিশুরা মিষ্টান্ন, দুধ, ফলমূল ইত্যাদি দিয়ে পূজা-অর্চনা করে। গোঁড়া হিন্দু ধর্মাবলম্বীদের মধ্যে শূদ্র সস্প্রদায়ের কামাররা অপেক্ষাকৃত ভাল অবস্থায় রয়েছে। সমাজে তারা অস্পৃশ্য নয়। গ্রামাঞ্চলে তারা তাদের কার্যক্রম, সংস্কৃতি এবং ঐতিহ্য নিয়ে পৃথকভাবে বসবাস করছে। তারা তাদের উৎপাদিত পণ্যসামগ্রী নিয়ে গ্রামের মেলায় অংশগ্রহণ করে। বর্তমানে এ পেশায় অনেক মুসলমানকেও দেখা যায়। অনেক কামার তাদের পছন্দ অনুযায়ী গ্রাম এবং শহর উভয় অঞ্চলে অন্যান্য পেশাও গ্রহণ করে থাকে।
তথ্যসূত্র
কামার-বাংলাপিডিয়া https://bn.banglapedia.org/index.php/%E0%A6%95%E0%A6%BE%E0%A6%AE%E0%A6%BE%E0%A6%B0
ওহুদ আল রৌমি
প্রারম্ভের জীবন ও শিক্ষা
আল রৌমির বাবা খালাফান মোহাম্মদ আল রৌমি ছিলেন একজন রাজনীতিবিদ যিনি শ্রম ও সমাজ বিষয়ক মন্ত্রী এবং তথ্য ও সংস্কৃতি মন্ত্রী ছিলেন।
আল রৌমি শারজাহ বিশ্ববিদ্যালয় থেকে ব্যবসায়ে প্রশাসনে মাস্টার্স এবং সংযুক্ত আরব আমিরাত বিশ্ববিদ্যালয় থেকে অর্থনীতিতে স্নাতক ডিগ্রি অর্জন করেন।
কর্মজীবন
আল রৌমি দুবাই চেম্বার অফ কমার্সে ব্যবসায় গবেষণা পরিচালক ছিলেন। উপরাষ্ট্রপতি মোহাম্মদ বিন রশিদ আল মাকতুম-এর নির্বাহী অফিসের অর্থনৈতিক নীতিমালার প্রধান হিসেবে তিনি দায়িত্ব পালন করেন।
১০ই এপ্রিল ২০১৬-এ, আল রৌমি সংযুক্ত আরব আমিরাত-এর সুখ এবং কল্যাণ বিষয়ক প্রতিমন্ত্রী নিযুক্ত হন। নতুন সৃষ্টি হওয়া এই পদটি তৈরি করার উদ্দ্যেশ্য হচ্ছে আরব আমিরাতের সমাজে সুখের প্রচার করা। তিনি ২৯জন সদস্যের মন্ত্রীসভার ৮ নারী সদস্যের একজন।
তিনি প্রধানমন্ত্রীর কার্যালয়ের মহাপরিচালক, সরকারি কৌশল, জাতীয় বিষয়সূচি, বিভিন্ন পুরস্কার এবং কর্মসূচীর তত্ত্বাবধান করেন তিনি। তিনি বিশ্বব্যাপী শীর্ষ সম্মেলন সংগঠনের ভাইস-প্রেসিডেন্ট এবং জাতিসংঘের বৈশ্বিক উদ্যোক্তা কাউন্সিলের প্রথম আরব সদস্য।
নাসু পাশা
নাসু পাশা আলবেনীয় বংশোদ্ভূত একজন উসমানীয় রাজ্যপাল ছিলেন। তিনি ৫ আগস্ট ১৬১১ থেকে ১৭ অক্টোবর ১৬১৪ অবধি উসমানীয় সাম্রাজ্যের উজিরে আজম ছিলেন।  তিনি গুমুলচিন (আধুনিক কোমোটিনি) থেকে এসেছিলেন এবং উসমানীয় রাজবংশের জামাই (দামাত) হয়েছিলেন, কারণ তিনি উসমানীয় রাজকন্যা ফাতমা সুলতানাকে বিয়ে করেছিলেন। ১৬১৪ সালে প্রথম আহমেদ তার মৃত্যুদন্ড কার্যকর করেছিলেন।
জনপ্রিয় সংস্কৃতিতে
ডাবিংকৃত তুর্কি ধারাবাহিক সুলতান সুলেমান: কোসেম সিরিজে নাসু পাশা চরিত্রে অভিনয় করে তুর্কি অভিনেতা তোলগা তুনসের।
শ্রব্যকাব্য
যে সকল সাহিত্য( গদ্যকাব্য, পদ্যকাব্য ও চম্পুকাব্য ) পাঠ করে শ্রবণ করা হয় তাকে শ্রব্যকাব্য বলে। সংস্কৃত সাহিত্যে কাব্যের দুটি প্রধান শাখার মধ্যে একটি শ্রব্যকাব্য এবং অপরটি দৃশ্যকাব্য।
উৎপত্তিঃ
সংস্কৃতে কাব্য চর্চা যখন থেকে শুরু হয়, তখন থেকেই শ্রব্যকাব্য বিষয়টা কাব্যের সাথে জুড়ে যায়। সংস্কৃত ভাষায় রচিত প্রাচীনতম প্রামাণ্য রচনা হল হিন্দু ধর্মগ্রন্থ ঋগ্বেদ। খ্রিষ্টপূর্ব দ্বিতীয় সহস্রাব্দের মধ্য থেকে শেষ ভাগের মধ্যবর্তী সময়ে এই গ্রন্থ রচিত হয়। পরর্বতীতে বাল্মীকি, কৃষ্ণ দ্বৈপায়ন বেদব্যাস , অশ্বঘোশ , কালিদাস , ভট্টি , শ্রীহর্ষ  ইত্যাদি অনেক কবির রচনা শ্রব্যকাব্যকে সমৃদ্ধ করেছে।
ফ্রেড রিজওয়ে
ফ্রেডরিক রিজওয়ে (Fred Ridgway; জন্ম: ১০ আগস্ট, ১৯২৩ - মৃত্যু: ২ অক্টোবর, ২০১৫) চেশায়ারের স্টকপোর্ট এলাকায় জন্মগ্রহণকারী বিশিষ্ট ইংরেজ ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ফাস্ট-মিডিয়াম বোলার ছিলেন। পাশাপাশি ডানহাতে ব্যাটিংয়ে পারদর্শী ছিলেন তিনি। ঘরোয়া কাউন্টি ক্রিকেটে কেন্টের প্রতিনিধিত্ব করেন ফ্রেড রিজওয়ে।
প্রারম্ভিক জীবন
দ্বিতীয় বিশ্বযুদ্ধের পর কেন্টের উদ্বোধনী বোলিং আক্রমণ বেশ দূর্বলমানের ছিল। জ্যাক মার্টিন মাঝে-মধ্যে সফলতা পেলেও তা দলের জন্য যথেষ্ট ছিল না। ১৯৪৬ সালে নিয়মিত খেলতে পারেননি রিজওয়ে। কিন্তু পরের মৌসুমে বৃষ্টি আক্রান্ত পীচে ইয়র্কশায়ারের বিপক্ষে ১২/৮৬ পরিসংখ্যান গড়েন।
১৯৪৮ সালে আঘাতের কারণে নিজেকে মেলে ধরতে না পারলেও ১৯৪৯ সালে রিজওয়ে তার সেরা বছর পার করেন। ২২.৮৮ গড়ে ১০৫ উইকেট পান। এরফলে তিনি বেডসার, গ্ল্যাডউইন ও লেস জ্যাকসনের পর চতুর্থ সেরা পেস বোলারের মর্যাদা পান। ১৯৫০ সালে তার আঘাত আরও দীর্ঘস্থায়ী ছিল। মৌসুমের শেষদিকে নটিংহ্যামশায়ারের বিপক্ষে নিজস্ব সেরা ৮/৩৯ লাভ করেন। পরের বছর ৯০-এর অধিক উইকেট পান। এছাড়াও, সাসেক্সের বিপক্ষে ৯ম উইকেট জুটিতে ব্রায়ান এডরিচের সাথে রেকর্ডসংখ্যক ১৬১ রান তোলেন।
খেলোয়াড়ী জীবন
অ্যালেক বেডসারসহ আরও কয়েকজন খেলোয়াড়ের ভারত সফরের অস্বীকারের কারণে রিজওয়ে স্বাভাবিকভাবেই অভিষেক ঘটে। ১৯৫১-৫২ মৌসুমে ভারত সফরে ইংল্যান্ডের পক্ষে পাঁচ টেস্টে অংশ নিয়েছিলেন। ব্রায়ান স্ট্যাদামের সাথে পেস বোলিং উদ্বোধনে নেমেছিলেন তিনি। ঐ সফরে সর্বমোট সাতজন খেলোয়াড়ের টেস্ট অভিষেক ঘটেছিল। পাঁচ টেস্টের ঐ সফরে ৫৪.১৪ গড়ে তিনি মাত্র ৫ উইকেট পান।
ক্রিকেটের পাশাপাশি ফুটবল খেলায়ও দক্ষ ছিলেন তিনি। দ্বিতীয় বিশ্বযুদ্ধ পরবর্তীকালে কেন্ট লীগে রামসগেট এফ.সি’র পক্ষে অর্ধ-পেশাদারী পর্যায়ে অংশ নেন।
অবসর
১৯৫৯ ও ১৯৬০ সালে আঘাতের কারণে তার ক্রিকেট জীবন আরও সঙ্কুচিত হয়ে পড়ে। ফলশ্রুতিতে প্রথম-শ্রেণীর ক্রিকেট থেকে তাকে অবসর নিতে বাধ্য হতে হয়। অবসর পরবর্তীকালে মেইডস্টোনের বার্মিং এলাকায় বসবাস করেন। অতঃপর ৯২ বছর বয়সে ২ অক্টোবর, ২০১৫ তারিখে তার দেহাবসান ঘটে।
ইথিন
ইথিন বা ইথিলিন একটি অ্যালিফ্যাটিক হাইড্রোকার্বন। এর সমগোত্রীয় শ্রেণীর অণুতে কার্বন=কার্বন দ্বিবন্ধন (C=C) বিদ্যমান। ইথিন সাধারণভাবে অ্যালকিন শ্রেণীর বা অলেফিনস নামে পরিচিত। লাতিন অলেফিনস মানে তৈল উৎপাদনকারী। এই যৌগগুলো ক্লোরিনের সাথে বিক্রিয়া করে ডাইক্লোরাইড গঠন করে যা তৈলজাতীয় যৌগ।
এটি একটি মুক্ত শিকল অ্যালকিন। ইথিনের পলিমার বিক্রিয়ার মাধ্যমেই আমাদের নিত্য প্রয়োজনীয় দ্রব্য "পলিথিন" প্রস্তুত করা হয়।
সংকেত
ইথিনের রাসায়নিক সংকেতঃ CH2=CH2
প্রকৃতিতে প্রাপ্ত
ইথিন দুই পদ্ধতিতে উৎপাদন করা যায়। ভাঙন বা ক্রাকিং পদ্ধতিতে পেট্রোলিয়াম থেকে প্রাপ্ত হাইড্রোকার্বন থেকে এটি আহরণ করা হয়। আমেরিকায় প্রাকৃতিক গ্যাস এবং ইউরোপে অপরিশোধিত তেলের ন্যাপথা অংশ থেকে ইথিন পাওয়া যায়। করে।
উচ্চ তাপমাত্রা ও চাপে ইথেনকে ভাঙলে ইথিন পাওয়া যায়। সেই সাথে কিছু এলকেনও উৎপন্ন হয়। ইথেন ---> ইথিন + এলকেন
পরীক্ষাগারে প্রস্তুতি
পরীক্ষাগারে অধিক পরিমাণ গাঢ় সালফিউরিক এসিডের সাথে ইথানলকে উত্তপ্ত করলে ইথিন উৎপন্ন হয়।
শিল্পোৎপাদন পদ্ধতি
শিল্প কারখানায় ইথিন উৎপাদনে বেশ কয়েকটি পদ্ধতি অনুসরণ করা হয়।
এলকোহল থেকে
ইথানলকে উচ্চ তাপমাত্রায় এলুমিনিয়াম অক্সাইডের উপর দিয়ে প্রবাহিত করলে প্রচুর পরিমাণে ইথিন উৎপন্ন হয়। এক্ষেত্রে এলুমিনা (AL2O3) নিরুদক হিসেবে কাজ করে।
ইথাইন থেকে
লেড এবং বেরিয়াম সালফেট এর উপস্থিতিতে ইথাইনএর সাথে হাইড্রোজেন যুক্ত হয়ে ইথিন উৎপন্ন করে।
বৈশিষ্ট্য
স্বাভাবিক তাপমাত্রায় গ্যাসীয়/তরল। ইথিন ইথেনের ন্যায় অপোলার জৈব দ্রাবকে দ্রবনীয় কিন্তু পোলার দ্রাবক যেমন পানিতে অদ্রবনীয়। ইথিনের সাথে নিকেল প্রভাবকের উপস্থিতিতে হাইড্রোজেন অণু যুক্ত হয়ে ইথেন তৈরী করে।
ব্যবহার
১- কাঁচা ফল পাকাতে ২- মিডেহদু রান্না করতে
বোরহানউদ্দিন কামিল মাদ্রাসা
বোরহানউদ্দিন কামিল মাদ্রাসা বাংলাদেশের ভোলা জেলার বোরহানউদ্দিন উপজেলার একটি প্রাচীনতম ঐতিহ্যবাহী আলিয়া মাদ্রাসা। ১৯২১ সালে প্রতিষ্ঠিত মাদ্রাসাটি ভোলা জেলার শতবর্ষী পূরণকারী একটি শিক্ষাপ্রতিষ্ঠান। মাদ্রাসাটি বোরহানউদ্দিন উপজেলার কাজিয়া কান্দা নামক গ্রামে অবস্থিত। ২০১৬ সাল থেকে মাদ্রাসাটি ইসলামি আরবি বিশ্ববিদ্যালয় অধিভুক্ত একটি মাদ্রাসা। ভোলা জেলার ইসলামি শিক্ষা প্রসার ও প্রাতিষ্ঠানিক ফলাফলের দিক থেকে মাদ্রাসার সুনাম রয়েছে। বর্তমানে মাদ্রাসায় মোট শিক্ষার্থী সংখ্যা ১৬৭৭ জন। মাদ্রাসার বর্তমান অধ্যক্ষের নাম এ বি আহমদ উল্যাহ আনছারী।
ইতিহাস
এই মাদ্রাসা প্রতিষ্ঠা করার জন্য স্থানীয় বিদ্যোৎসায়ী দুই ব্যক্তি মৌলভী কেরামত আলী ও দলিল উদ্দিন নামে দুই ভাই তাদের ৯.৬০ একর জমি দান করেন। সেই সময়ে ১৯২১ সালের জানুয়ারি মাসে এটি টবগী মাদ্রাসা নামে প্রতিষ্ঠিত হয়। এরপরে ১৯২৯ ও ১৯৩২ সালে যথাক্রমে মাদ্রাসাটি দাখিল ও আলিম শ্রেণীর অনুমতি পায়। মাদ্রাসার নামকরণ করা টগবী আলিম মাদ্রাসা।
এরপরে ১৯৩৮ সালে মাদ্রাসাটি ফাজিল শ্রেণীর স্বীকৃতি পায়, এবং মাদ্রাসার নাম দেওয়া হয় টবগী সিনিয়র মাদ্রাসা। ১৯৫৭ সালে প্রমত্তা মেঘনার নদীর ভাঙ্গনে মাদ্রাসাটি ক্ষতিগ্রস্থ হয়, এরফলে মাদ্রাসাটি নিকটবর্তী নাছিরমাঝি গ্রামে স্থানান্তরিত করা হয়। এইস্থানে জমি দান করেন মৌলভী গোলাম রহমান, এবং মাদ্রাসার নাম দেওয়া হয় টবগী-নাছির মাঝি সিনিয়র মাদরাসা।
১৯৫৮ সালে ঢাকা আলিয়া মাদ্রাসা কর্তৃক কামিল শ্রেণীতে হাদিস বিষয়ে পাঠদানের অনুমতি দেওয়া হয়, তখন থেকে এটি নাছির মাঝি আলিয়া মাদরাসা নামে পরিচিতি লাভ করে। ১৯৬০ সালে কামিল আলিয়া মাদ্রাসা পরিগণিত হয়ে সরকারি স্বীকৃতি লাভ করে। ১৯৮০ সালের ১ জানুয়ারি এটি মাদ্রাসাটি ইবতেদায়ী থেকে কামিল পর্যন্ত সরকারিভাবে এমপিওভুক্ত হয়।
মাদ্রাসাটি ১৯৬৬ সালে মেঘনার নদী ভাঙ্গনে একদম বিলীন হয়ে যায়। মাদ্রাসা কর্তৃপক্ষ আবারো স্থানান্তরের সিদ্ধান্ত নেন, মাদ্রাসার তৎকালীন মুহাদ্দিস নুরুল হকের প্রচেষ্টায় বোরহানউদ্দিন উপজেলার মৌলভী আব্দুল জলিল ২.৬০ একর জমিদান করেন। মাদরাসা কর্তৃপক্ষ আলাপ-আলোচনার মাধ্যমে বর্তমানের স্থান বোরহানউদ্দিন উপজেলার কাজিয়া কান্দা নামক স্থানে নেওয়া হয়। এবং মাদ্রাসার যাবতীয় দলিলপত্র ও আসবাবপত্র নাছির মাঝি গ্রাম থেকে বোরহানউদ্দিনের কাজিয়া কান্দায় নিয়ে আসা হয়। স্থানান্তরের পর এইখানে মাদ্রাসার নাম দেওয়া হয় টবগী-রাণীগঞ্জ আলিয়া মাদ্রাসা। ১৯৮৪ সালে উপজেলার নামের সাথে মিল রেখে মাদ্রাসার নাম বোরহানউদ্দিন আলিয়া কামিল মাদ্রাসা করা হয়।
এছাড়াও মাদ্রাসার উন্নয়ন প্রকল্পে ১৯৭৭ সালে সাবেক সাংসদ রেজা-এ-করিম চৌধুরী ১.৬০ একর জমি, ১৯৮৩ সালে আরব আলী হাওলাদার ৫৪ শতাংশ জমি এবং ১৯৮৭ সালে মৌলভী আব্দুস শহীদ ১.২০ শতাংশ জমি মাদ্রাসার নামে দান করেন। এছাড়াও জিয়াউল হক পঞ্চায়েত, বশির আহমদ মিয়া, মাওলানা মো: বশির উল্লাহ, মাষ্টার জহুরুল হক পাটওয়ারী, শাহজাহান খান ভাষানী, মাওলানা সৈয়দ আহমদ পঞ্চায়েত, প্রাণ কুমার দাস প্রমুখ ব্যক্তিত্ব এই মাদ্রাসায় উল্লেখযোগ্য সাহায্য করেছেন।
শিক্ষা কার্যক্রম
১৯৮৩ সালে দাখিল ও ১৯৮৪ সালে আলিম শ্রেণীতে বিজ্ঞান শাখা চালুর সরকারি অনুমোদন পায়। ১৯৯৬ সালে মাদ্রাসায় কামিল শ্রেণিতে ফিকহ বিভাগ খোলা হয়। ২০০৩ সালে দাখিল শ্রেণিতে কম্পিউটার বিষয় ও ল্যাব খোলা হয় । ১৯৮৫ সালে সারা দেশের আলিয়া মাদ্রাসার দাখিল পরীক্ষাকে মাধ্যমিকের মান দেয়া হয়, এবং মাদ্রাসায় দাখিল সমমান মাধ্যমিক, আলিম সমমান উচ্চ মাধ্যমিক, ফাজিল সমমান স্নাতক ও কামিল সমমান স্নাতকোত্তর নামে চারটি ধাপ সৃষ্টি হয়। ২০০৬ সালে মাদ্রাসাটি ফাজিল ও কামিল মানের জন্য ইসলামী বিশ্ববিদ্যালয় কুষ্টিয়া র অধিভুক্তি লাভ করে, পরে ২০১৬ সালে ইসলামি আরবি বিশ্ববিদ্যালয় প্রতিষ্ঠা হলে, মাদ্রাসাটি সেখানে স্থানান্তরিত হয়। বর্তমানে মাদ্রাসায় মোট শিক্ষার্থী সংখ্যা ১৬৭৭ জন।
প্রশাসন
মাদ্রাসার শুরুর দিকে ১৭ বছর ধরে ব্যবসায়ী মো: আবুল কাশেম মিয়াজি প্রতিষ্ঠানের সেক্রেটারির দায়িত্ব ছিলো। এরপর পদাধিকার বলে মাদরাসার অধ্যক্ষ সেক্রেটারীর দায়িত্ব পালন করবেন, সরকারি এই আইন হওয়ার পরে তিনি দায়িত্ব থেকে অব্যাহতি পান।
১৯৬৭ সালে বোরহানউদ্দিনে স্থাপনের পর প্রথম কমিটির সভাপতি ছিলো ভোলার মহকুমা প্রশাসক, সেক্রেটারি ছিলো মৌলভী আব্দুল জলিল এবং সহ-সভাপতি ছিলো তৎকালিন ইউনিয়ন চেয়ারম্যান ইয়াছিন ভুঁইয়া। ১৯৬৭ সালের পর থেকে মৌলভী আব্দুল জলিল আমৃত্যু এই প্রতিষ্ঠানের দায়িত্ব পালন করেছে, এবং তার ইচ্ছানুসারে মাদ্রাসা ক্যাম্পাসেই তাকে সমাহিত করা হয়।
১৯৮২ সালে মাওলানা মফিজুল হক অধ্যক্ষের দায়িত্ব পেলে ১৯৮৪ সালে সর্বপ্রথম মাদ্রাসাটি পাবলিক পরীক্ষার কেন্দ্র হিসেবে ব্যবহৃত হয়, এখানে দাখিল থেকে কামিল পরীক্ষার কেন্দ্র ছিলো।
রনিত লেন্টিন (ইসরাইলি নারী)
জীবনী
তিনি ১৯৪৪ সালে ফিলিস্তিনে র হাইফা শহরে  জন্মগ্রহণ করেন। তিনি  ১৯৬৯ সাল থেকে আয়ারল্যান্ডে বসবাস কন। একজন রাজনৈতিক সমাজবিজ্ঞানী, তিনি ডাবলিনের ট্রিনিটি কলেজের  সমাজবিজ্ঞানের সহযোগী অধ্যাপক ছিলেন এবং ২০১৪ সালে অবসর গ্রহণ। ১৯৯৭ সাল থেকে ২০১২ সাল পর্যন্ত লেন্টিন রেস, এথনিসিটি, কনফ্লিক্ট, সমাজবিজ্ঞান বিভাগে এমফিলের পরিচালক ছিলেন। তিনি সমাজবিজ্ঞান বিভাগের প্রধান এবং ট্রিনিটি কলেজ, ডাবলিনের ট্রিনিটি ইমিগ্রেশন ইনিশিয়েটিভের প্রতিষ্ঠাতা সদস্য ছিলেন। লেন্টিন ফিলিস্তিন ও ইসরায়েল, আয়ারল্যান্ডে বর্ণবাদ, অভিবাসন,  লিঙ্গ, গণহত্যা এবং হলোকাস্ট সম্পর্কে ব্যাপকভাবে প্রকাশ করেন।
লেন্টিন আয়ারল্যান্ডের জন্য একটি উন্মুক্ত অভিবাসন নীতি সমর্থন করেন এবং সকল নির্বাসনের বিরোধিতা করেছেন।
গবেষণা ক্ষেত্র
আয়ারল্যান্ডে বর্ণবাদ এবং অভিবাসন; ইসরাইল -ফিলিস্তিন দ্বন্দ্ব ; লিঙ্গ এবং গণহত্যা / সহিংসতা; নারীবাদ ছিল তার গবেষণা ক্ষেত্র।
বই এবং প্রকাশনা
তিনি অনেক গ্রন্থ লিখেছেন এবং অনেকগুলো যৌথভাবে সম্পাদনা করেছেন। যেমন সাক্ষাৎকার: ফিলিস্তিনি মহিলাদের সাথে কথোপকথন (জেরুজালেম: মিফ্রাস ১৯৮২), ট্রায়াডে মিসেস ক্লেইনের সাথে চা : মডার্ন আইরিশ ফিকশন (ডাবলিন: উলফহাউন্ড প্রেস ১৯৮৬), নাইট ট্রেন টু মাদার (ডাবলিন: অ্যাটিক প্রেস ১৯৮৯), শিশুদের মৃত্যুর গান (ডাবলিন: পুলবেগ প্রেস ১৯৯৬), ইসরায়েল এবং দ্য ডোটারস অফ দ্য শো: রিকপিং দা টেরিটরি অফ সাইলেন্স (অক্সফোর্ড এবং এনওয়াই: বার্গাহন বুকস ২০০০) ,  লিঙ্গ এবং বিপর্যয় (লন্ডন: জেড বুকস ১৯৯৭) সম্পাদক, , (পুনরায়) নারী অনুসন্ধান: আয়ারল্যান্ডের সামাজিক বিজ্ঞানে নারীবাদী গবেষণা পদ্ধতি, আয়ারল্যান্ডে বর্ণবাদ এবং বর্ণবিরোধী (বেলফাস্ট: বিয়ন্ড দ্য প্যাল ২০০২) সহ-সম্পাদক, রবি ম্যাকভি’র সাথে,, নারী এবং সামরিক সংঘর্ষের রাজনীতি: ফিলিস্তিনি এবং ইসরায়েলি জেন্ডার্ড ন্যারেটিভস অফ ডিসলোকেশন (অক্সফোর্ড এবং এনওয়াই: বার্গাহন বুকস ২০০২) সহ-সম্পাদক, নাহলা আবদোর সাথে।আইএসবিএন 1-57181-498-1,  নারী আন্দোলন: অভিবাসী নারী আয়ারল্যান্ড রূপান্তরিত (2003) সহ-সম্পাদক, ইথনে লুইবিদের সাথে। ২১ তম শতাব্দীর জন্য শোহাকে পুনরায় উপস্থাপন করা (অক্সফোর্ড এবং এনওয়াই: বার্গাহন বুকস। ২০০৪), সম্পাদক।আইএসবিএন 1-57181-802-2, আশাবাদের পর? আয়ারল্যান্ড, বর্ণবাদ এবং বিশ্বায়ন (ডাবলিন: মেট্রোইয়ারান পাবলিকেশন্স ২০০৬) রবি ম্যাকভি’র সাথে।আইএসবিএন 0-9553385-0-6, রেস অ্যান্ড স্টেট (নিউক্যাসল: কেমব্রিজ স্কলারস প্রেস, ২০০৬) সহ-সম্পাদক, আলানা লেন্টিনের সাথে ।আইএসবিএন 1-84718-001-9, পারফর্মিং গ্লোবাল নেটওয়ার্কস (নিউক্যাসল: কেমব্রিজ স্কলারস পাবলিশিং ২০০৭) সহ-সম্পাদক, কারেন ফ্রিকারের সাথে। এছাড়াও সম্পাদনা করেন থিংকিং ফিলিস্তিন (লন্ডন: জেড বুকস, ২০০)৮) সম্পাদক
কো-মেমরি এবং মেলানচোলিয়া: ফিলিস্তিনি নাকবা স্মরণে ইসরাইলিরা (ম্যানচেস্টার: ম্যানচেস্টার ইউনিভার্সিটি প্রেস, ২০১০, পেপারব্যাক ২০১৪।
আয়ারল্যান্ডের সর্ব নিম্ন অভিবাসী সক্রিয়তা এবং ইন্টিগ্রেশন (পালগ্রাভ-ম্যাকমিলান, ২০১)) সহ-সম্পাদক, এলিনা মোরিও সহ।
'এনফোর্সিং সাইলেন্স: একাডেমিক ফ্রিডম, ফিলিস্তিন এবং ইসরায়েলের সমালোচনা (জেড বুকস, ২০২০), ডেভিড ল্যান্ডি এবং কনর ম্যাকার্থির সহ-সম্পাদক।
'আশ্রয় প্রত্যাখ্যান: ভুকাসিন নেডলজকোভিচের সাথে আয়ারল্যান্ডের অ্যাসাইলাম ইন্ডাস্ট্রিয়াল কমপ্লেক্স (রোমান এবং লিটলফিল্ড, ২০২১) নথিভুক্ত করা
টঙ্গী-ভৈরব-আখাউড়া রেলপথ
টঙ্গী-ভৈরব-আখাউড়া লাইন হচ্ছে একটি রেলপথ যা টঙ্গী এবং আখাউড়াকে, ভৈরব বাজার থেকে ময়মনসিংহ পর্যন্ত ময়মনসিংহ-গৌরীপুর-­ভৈরব রেলপথ শাখা লাইন রয়েছে। এই রেলপথটি বাংলাদেশ রেলওয়ের অধীনস্থ একটি রেলপথ। ভৈরব
ইতিহাস
চট্টগ্রাম বন্দরের সাথে একটি রেলপথ সংযোগের জন্য আসামের চা উৎপাদনকারীদের দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়। কুমিল্লা–আখাউড়া-কুলাউড়া-বদরপুর অংশ ১৮৯৬-৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়। মেঘনা নদীর পশ্চিম তীরের রেল ব্যবস্থার সাথে পূর্ব প্রান্তকে সংযোগ করার জন্য, ১৯১০ এবং ১৯১৪ সালের মধ্যে টঙ্গী-আখাউড়া লাইন নির্মাণ করা হয়। যাইহোক, ঐসময়ে মেঘনা নদীর উপর কোন সেতু ছিলনা।
ভৈরব রেলওয়ে সেতু
২০১১-এর নভেম্বরে, বাংলাদেশ রেলওয়ে ভারতীয় দুটি বেসরকারি কোম্পানির সাথে সম্ভাব্যতা অধ্যয়ন, বিশদ ডিজাইন এবং মেঘনা নদীর উপরে দ্বিতীয় রেল সেতু ও তিতাস নদীর উপরে দ্বিতীয় রেল সেতু নির্মাণের টেন্ডার পত্র প্রস্তুতকরণের চুক্তিতে স্বাক্ষর করে।
বাংলাদেশ–যুক্তরাজ্য মৈত্রী সেতু, ২০০২ সালে সম্পন্ন হয়, যা ভৈরব বাজার এবং আশুগঞ্জের মধ্যদিয়ে ঢাকা-সিলেট মহাসড়ককে সংযোগ করেছে।
জর্জ ওয়ালেস
জর্জ করলে ওয়ালেস, জুনিয়র (ইংরেজি: George Corley Wallace, Jr.) (২৫ আগস্ট, ১৯১৯ – ১৩ সেপ্টেম্বর, ১৯৯৮), ছিলেন যুক্তরাষ্ট্রের আলাবামা অঙ্গরাজ্যের চার বার নির্বাচিত (১৯৬৩–১৯৬৭, ১৯৭১–১৯৭৯ এবং ১৯৮৩–১৯৮৭) গভর্নর। ড্যান টি. কার্টার, এবং স্টিফেন লেশার রচিত জীবনীমূলক গ্রন্থানুসারে তাকে বিশ শতকের সবচেয়ে প্রভাবশালী কিন্তু পরাজিত রাজনীতিক হিসেবে বিবেচনা করা হয়। যুক্তরাষ্ট্রের রাষ্ট্রপতি পদে অভিষিক্ত হবার জন্য তিনি চার বার চেষ্টা করেছেন, এর মধ্যে ডেমোক্রেটিক পার্টির হয়ে তিনবার এবং আমেরিকান ইন্ডিপেন্ডেন্ট পার্টির পক্ষ থেকে একবার, যদিও তিনি কোনোবারই সাফল্য লাভ করেতে পারেন নি। ১৯৭২ সালে তাকে হত্যার একটি প্রচেষ্টা ব্যর্থ হলেও তা, তাকে হুইল চেয়ারের জীবনের দিকে ঠেলে দেয়। তার সাউদার্ন পপুলিস্ট তত্ত্বের জন্য তিনি সর্বাধিক পরিচিত। আমেরিকার বর্ণবাদবিরোধী সময়গুলোতে তার বর্ণবাদী আচরণ তার বাকি রাজনৈতিক জীবনকে বিতর্কিত করে রেখেছলো।
অনুপমা কুন্ডু
অনুপমা কুন্ডু (জন্ম ১৯৬৭) হলেন পুনেতে জন্ম নেওয়া একজন ভারতীয় স্থপতি।
জীবনী
অনুপমা কুন্ডু বোম্বে বিশ্ববিদ্যালয়ের স্যার জেজে কলেজ অফ আর্কিটেকচার থেকে স্থাপত্যবিদ্যা অধ্যয়ন করেছিলেন এবং ১৯৮৯ সালে ডিগ্রি অর্জন করে করেছিলেন। "আরবান ইকো-কমিউনিটি: টেকসইয়ের জন্য নকশা ও বিশ্লেষণ" শীর্ষক গবেষণামূলক প্রবন্ধের জন্য ১৯৯৯ সালে তিনি বাস্তু শিল্প ফাউন্ডেশন ফেলোশিপ লাভ করেন। তিনি ২০০৪ সালে বার্লিনের টেকনিক্যাল বিশ্ববিদ্যালয় থেকে ডক্টরাল ডিগ্রি অর্জন করেছিলেন।
কুন্ডু ১৯৯০ সালে অরোভিলের স্থপতি হিসাবে নিজেকে প্রতিষ্ঠিত করেছিলেন এবং বেশকিছু ভবনের নকশা ও নির্মাণ করেছিলেন। তিনি ১৯৯০ এর মাঝামাঝি থেকে ২০০২ অবধি এখানে কাজ করেছেন।
কাজ
ভবনের নকশার প্রতি তাঁর দৃষ্টিভঙ্গি মূলত পরিবেশগত প্রভাবকে হ্রাস করে এমন উপাদান গবেষণার উপর ভিত্তি করে গড়ে উঠেছে। "বর্জ্য পদার্থ, অদক্ষ শ্রমিক এবং স্থানীয় সম্প্রদায়" এর ব্যবহার করা তাঁর মৌলিক নকশার পদ্ধতি।
বিরাজ বহু
বিরাজ বহু হল বিমল রায় পরিচালিত ১৯৫৪ সালের ভারতীয় হিন্দি ভাষার চলচ্চিত্র। এটি শরৎচন্দ্র চট্টোপাধ্যায়ের বিরাজ বৌ উপন্যাস অবলম্বনে নির্মিত। চলচ্চিত্রটির প্রযোজনা করেছেন হিতেন চৌধুরী। এতে নাম ভূমিকায় অভিনয় করেন কামিনী কৌশল এবং অন্যান্য শ্রেষ্ঠাংশে অভিনয় করেন অভি ভট্টাচার্য ও প্রাণ। চলচ্চিত্রটির সঙ্গীতায়োজন করেন সলিল চৌধুরী। এটি জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য চলচ্চিত্র বিভাগে সর্ব ভারত সনদ লাভ করে।
আর্নল্ড রস
১৯৪৬ সালে নটরডেম বিশ্ববিদ্যালয়ের গণিত বিভাগের সভাপতি হওয়ার আগে তিনি সেন্ট. লুইস বিশ্ববিদ্যালয়ে শিক্ষকতা করার পাশাপাশি আরো বিভিন্ন প্রতিষ্ঠানে শিক্ষকতা করেছেন। তিনি গণিত বিষয়ে একটি শিক্ষক প্রশিক্ষণ কর্মসূচি চালু করেন যা পরবর্তীতে ১৯৫৭ সালে শিক্ষার্থীদের সহযোগে রস গণিত কর্মসূচি হিসেবে আত্মপ্রকাশ করে। তিনি ১৯৬৩ সালে ওহাইয়ো বিশ্ববিদ্যালয়ের গণিত বিভাগের সভাপতি হলে কর্মসূচিটি তার হাত ধরে ওহাইয়ো বিশ্ববিদ্যালয়েও অগ্রসর হয়। ১৯৭৬ সালে পদত্যাগে বাধ্য হলেও ২০০০ সালের আগ পর্যন্ত রস এই কর্মসূচি চালিয়ে যান।
কর্মসূচিটি রসের সবচেয়ে গুরুত্বপূর্ণ কর্মূসূচি হিসেবে পরিচিত। এই কর্মসূচির অংশগ্রহণকারীরা তখন থেকে বিজ্ঞানের বিভিন্ন শাখা জুড়ে বিশিষ্ট গবেষণায় নিজেদের স্থান করে নেয়া অব্যাহত রেখেছে। তাঁর কর্মসূচিটি জ্ঞান-বিজ্ঞানের বেশ কয়েকটি শাখা-প্রশাখাকে অনুপ্রাণিত করেছিল এবং গণিতবিদদের দ্বারা এটি অত্যন্ত প্রভাবশালী একটি কর্মসূচি হিসাবে স্বীকৃত ছিল। তার দিক নির্দেশনা এবং সেবার স্বীকৃতি স্বরূপ তিনি একটি সম্মানসূচক ডক্টরেট ডিগ্রি এবং বিভিন্ন বৃত্তিমূলক সহযোগিতা পদক অর্জন করেছেন।
বাল্যকাল এবং কর্মজীবন
রস ১৯০৬ সালের ২৪শে আগস্ট শিকাগোতে ইউক্রেনীয়-ইহুদি অভিবাসী পিতামাতার ঘরে আর্নল্ড ইফ্রাইম চেইমোভিচ নামে জন্মগ্রহণ করেছিলেন। তিনি তার পিতামাতার একমাত্র সন্তান ছিলেন।< তাঁর মা শারীরিক থেরাপিস্টের কাজ করে পরিবাররে অর্থের যোগান দিতেন। ১৯০৯ সালে রস তার যৌথ পরিবারের সহায়তার জন্য মায়ের সাথে  ইউক্রেনের ওডেসাতে ফিরে এসেছিলেন, এবং প্রথম বিশ্বযুদ্ধ এবং রাশিয়ার বিপ্লব শুরুর পরে তিনি একদা তিনি সেখানে থেকে যান। দুটি ঘটনাই ওই অঞ্চলে ব্যাপক দুর্ভিক্ষ ও অর্থনৈতিক বিপর্যয়ের কারণ হয়ে দাঁড়িয়েছিল। রস তার মায়ের নির্দেশ মোতাবেক রুশ ভাষা শিখেছিলেন, এবং মায়ের অনুপ্রেরণা থিয়েটার এবং ভাষার প্রতি তার ভালবাসা তৈরি করেছিল। রসের মা তাকে পড়তে উত্সাহিত করেছিলেন, যা তিনি প্রায়শই পড়তেন এবং ওডেসাতে কোনও পাবলিক লাইব্রেরি না থাকায় একটি প্রাইভেট লাইব্রেরিতে তার মা তাকে সদস্য করে দিয়েছিলেন। তিনি তাঁর প্রিয় চাচাকে, যিনি ছিলেন একজন রঞ্জন-রশ্মি পরীক্ষক, গভীর সম্মান ও শ্রদ্ধার সহিত স্মরণ করেন যিনি তাকে গণিতের সাথে পরিচয় করিয়ে দিয়েছিলেন। চাচা তার প্রতিভাবান পুত্রকে শিক্ষিত করার জন্য সামুইল শাতুনোভস্কিকে নিয়োগ করেছিলেন এবং রস এতে যোগ দিতে নিজে থেকে যোগদানের আকাঙ্খা ব্যক্ত করেছিলেন। মূল্যস্ফীতিজনিত কারণে অর্থের মান কমে গিয়েছিলো এবং টাকা খুব সামান্য বলে মনে হওয়ায় শাতুনোভস্কিকে তার শিক্ষকতার মজুরি হিসেবে দুই পাউন্ড ফরাসি শক্ত মিঠাই প্রদান করা হতো। এই সময়ের মধ্যে, রসকে পাঠ্যপুস্তকের মাধ্যমে শেখানো হয়নি বা জ্যামিতিক প্রমাণের উপর কোনো বিষয় পড়ানো হয়নি। তাঁর জ্যামিতি শিক্ষক শিক্ষার্থীদেরকে তাদের প্রতিটি পরীক্ষা এবং ত্রুটির জন্য ব্ল্যাকবোর্ডে সূত্রগুলির প্রমাণ এবং ন্যায্যতা দিতে বলতেন। তৎকালীন সময়ে দুর্ভিক্ষের কারণে অনেক বিশ্ববিদ্যালয় বন্ধ ছিল, তবে ওডেসা বিশ্ববিদ্যালয় আবার চালু হয়েছিল এবং উঠতি বয়েসী অনেক তরুণ শিক্ষার্থীদেরকে যোগদানের সুযোগ দেয়া হয় যার মধ্যে রস ছিলেন অন্যতম।
মুরের শিক্ষার ধরনে তিনি একটি অপূর্ণাঙ্গ অভিমত প্রস্তাব করেছিলেন এবং এটি সম্পূর্ণ করার জন্য ছাত্রদের উপর কার্যভার দিয়েছিলেন; যেন শিক্ষার্থীরা পাল্টা অপূর্ণাঙ্গ অভিমতের দ্বারা প্রতিক্রিয়া জানাতে পারে যেটার পক্ষে তারা অবস্থান করতে পারবে। রস মুরের পদ্ধতিটিকে উত্তেজনাপূর্ণ বলে মনে করেছিল, এবং তার শিক্ষাদানের পদ্ধতি রসের নিজস্ব শিক্ষাদানের পদ্ধতিকে প্রভাবিত করেছিল। রস একটি বি.এস. ডিগ্রি সহ স্নাতক হন এবং লিওনার্ড ইউজিন ডিকসনের গবেষণা সহায়ক হিসাবে তার অধ্যয়ন অব্যাহত রাখেন। ১৯৩১ সালে রস একটি এম.এস. ডিগ্রি অর্জন করেন এবং শিকাগো বিশ্ববিদ্যালয়ে লিওনার্ড ইউজিন ডিক্সনের তত্ত্বাবধানে পিএইচ.ডি. ডিগ্রি সম্পন্ন করেন। রস এর গবেষণার মূল শিরোনাম ছিল অনির্দিষ্ট টার্নারি দ্বিঘাত বিন্যাসের দ্বারা পূর্ণসংখ্যার উপস্থাপনা। তিনি তার প্রথম তিন মাসের বেতন দেননি, যা তিনি পরবর্তীতে ডিকসনের কাছে জমা দেন।
রস গণিত কর্মসূচি
১৯৪৭ সালে নটরডেমে থাকাকালীন হাই স্কুল এবং জুনিয়র কলেজের শিক্ষকদের জন্য "পর্যবেক্ষণ ও পরীক্ষার মাধ্যমে ব্যক্তিগত আবিষ্কারের কাজ" নামে প্রাধান্য দিয়ে রস একটি গণিতের প্রোগ্রাম শুরু করেছিলেন। ১৯৫৭ সালে, শিক্ষক পুনঃ প্রশিক্ষণের জন্য ন্যাশনাল সায়েন্স ফাউন্ডেশনের  স্পুতনিক-পরবর্তী তহবিলের মাধ্যমে এবং রস উচ্চ বিদ্যালয়ের শিক্ষার্থীদের যোগদানের সুযোগ করে দিলে কর্মসূচিটি বিস্তৃতি লাভ করেছিল। এই বিস্তৃতিই কর্মসূচিটিকে রস গণিত কর্মসূচিতে পরিণত করেছিল, যা ছিল উচ্চ বিদ্যালয়ের প্রতিভাধর শিক্ষার্থীদের জন্য একটি গ্রীষ্মকালীন গণিত কর্মসূচি। এই প্রোগ্রামটি আট সপ্তাহ স্থায়ী এবং গাউসিয়ান পূর্ণসংখ্যা এবং চতুষ্কোণ পারস্পরিক সম্পর্কের মতো বিষয়গুলিতে পূর্ব জ্ঞান না থাকা শিক্ষার্থীরাও এতে অংশগ্রহণ করে। যদিও কর্মসূচিটি গাউস-অনুপ্রাণিত নীতিবাক্য "সরল জিনিস নিয়ে গভীরভাবে চিন্তাভাবনা করুন" দ্বারা সংখ্যাতত্ত্ব শেখায়, তবে এর প্রাথমিক লক্ষ্যটি হলো প্রাক-কলেজ শিক্ষার্থীদের একটি বৌদ্ধিক অভিজ্ঞতা প্রদান করা, যা তার বর্ণনা অনুযায়ী ছিল "এক জীবনব্যাপী অন্বেষণের একটি স্বতন্ত্র "শিক্ষানবিশি"। যা উচ্চবিদ্যালয় আপনাকে শেখায় না অনুযায়ী কর্মসূচিটি  তার কঠোর নিয়ম-নীতির জন্য পরিচিত এবং আমেরিকার "সবচেয়ে কঠোর সংখ্যা-তত্ত্বের প্রোগ্রাম" হিসাবে বিবেচিত। কর্মসূচিটি কেউ অপরিবর্তিত রেখে পাস্ করে বেরিয়ে যায় না- এমন উক্তি করার জন্য রস বেশ সুপরিচিত ছিলেন।
প্রোগ্রামটিতে সাধারণত প্রথম বর্ষের ৪০-৫০ জন শিক্ষার্থী, ১৫ জন অগ্রবর্তী  শিক্ষার্থী এবং ১৫ জন পরামর্শদাতা থাকে। শিক্ষার্থীরা আবেদনপত্রের দ্বারা ভর্তি হয়ে থাকে - যেখানে গাণিতিক প্রশ্নগুলির একটি সেট অন্তর্ভুক্ত থাকে অথবা আবেদনপত্রে শেখার এক দুর্দান্ত আগ্রহ দেখিয়ে ভর্তি হতে পারে। প্রথম বর্ষের শিক্ষার্থীরা প্রাথমিক সংখ্যা তত্ত্বের বক্তৃতার জন্য এবং সমস্যা সেমিনারগুলির জন্য সাপ্তাহিক তিনবার মিলিত হন। তাদের বিজ্ঞানীদের মতো চিন্তা করতে এবং সমস্যাগুলির জন্য উত্থাপিত নিজস্ব প্রমাণ এবং অনুমানগুলি তৈরি করতে উত্সাহিত করা হয়, যা তাদের বেশিরভাগ অবসর সময় দখল করে। রস দৈনিক সমস্যা সেটগুলি ডিজাইন করেছিলেন, এবং তার স্বাক্ষর নির্দেশে বেশ কয়েকটি প্রশ্ন ছিল: "সম্ভব হলে প্রমাণ করুন বা প্রমাণ করুন এবং উদ্ধার করুন।" উত্তীর্ণ শিক্ষার্থীদের ভবিষ্যতের গ্রীষ্মকালীন কর্মসূচিতে শিক্ষার্থী এবং পরামর্শদাতা হিসেবে ফিরে আসতে বলা হয়। ফিরে আসা শিক্ষার্থীরা প্রতিদিনের বক্তৃতাগুলিতে পুনর্বিবেচনা করে এবং প্রথম বর্ষের শিক্ষার্থীদেরকে তাদের প্রশ্নগুলির যাবতীয় বিষয়ে সহায়তা করে। তারা কম্বিনেটেরিকস এর মতো উন্নত কোর্সগুলো এবং স্নাতক সেমিনারে অংশগ্রহণ করতে পারে। শিক্ষার্থীদের সমস্যা সেটগুলি সরাসরি প্রতিদিনের পরামর্শদাতাদের দ্বারা শ্রেণীকরণ করা হয়।
এই কর্মসূচিটি ১৯৬০-এর দশকে জাতীয় বিজ্ঞান ফাউন্ডেশন (এন.এস.এফ.) এর একটি কর্মসূচি দ্বারা অর্থায়িত হয়েছিল যা বিজ্ঞান শিক্ষায় গ্রীষ্মের প্রোগ্রামগুলিকে সহায়তা করেছিল, কিন্তু ফিরে আসা শিক্ষার্থীদের নয়। যেহেতু এন.এস.এফ. ওঠানামা সমর্থন করে, তাই কর্মসূচিটি দাতাদের কাছ থেকে উপহার, ব্যবসায়িক বৃত্তি, জাতীয় সুরক্ষা সংস্থার একটি অনুদান, বিশ্ববিদ্যালয় এবং এর গণিত বিভাগের সহায়তা সহ বিভিন্ন উপায়ে অর্থায়ন করা হয়েছে। এটি ক্লে গণিত ইনস্টিটিউট থেকেও আর্থিক সহায়তাও লাভ করে ।
অবসর গ্রহণ এবং মৃত্যু
রস ১৯৭৬ সালে ওহাইও স্টেট বিশ্ববিদ্যালয় থেকে তাঁর বাধ্যতামূলক অবসর গ্রহণের সময়সীমায় পৌঁছান এবং ইমেরিটাস অধ্যাপক হন, তবে ২০০০ সাল পর্যন্ত গ্রীষ্মকালীন গণিত কর্মসূচি চালিয়ে যান, এরপরে তিনি স্ট্রোক করেন যার ফলে শিক্ষা-দানে তিনি শারীরিকভাবে প্রতিবন্ধী ও অক্ষম হয়ে পড়েন। রসের অনুপস্থিতিতে ড্যানিয়েল শাপিরো পরে এই কর্মসূচিটির নেতৃত্ব দিয়েছিলেন। শাপিরো এই প্রোগ্রামের একজন প্রাক্তন পরামর্শদাতা ছিলেন।
রস ১৯৮৪ সালে ডেনিসন বিশ্ববিদ্যালয় থেকে সম্মানসূচক ডক্টরেট ডিগ্রি লাভ করেন, ১৯৮৫ সালে বিশেষ কৃতিত্বের স্বীকৃতি স্বরূপ আমেরিকার গণিত অ্যাসোসিয়েশন পুরস্কার ও ১৯৯৯ সালে জন-পরিষেবার স্বীকৃতি স্বরূপ এম.এ.এ. প্রশংসাপত্র অর্জন করেন এবং ১৯৮৮ সালে অগ্রগতির জন্য আমেরিকান সমিতি এর ফেলো হিসেবে তার নাম ঘোষণা করা হয়। শিক্ষাদান প্রসঙ্গে তার অর্জনগুলোর মধ্যে অন্যতম হলো ওহাইও রাজ্য কর্তৃক প্রদত্ত বিশিষ্ট শিক্ষণ এবংপরিষেবা পুরস্কার এবং জাতীয় বিজ্ঞান ফাউন্ডেশনের বিজ্ঞান শিক্ষার পরামর্শদাতা বোর্ডের সদস্যপদ।
রস পশ্চিম জার্মানি, ভারত এবং অস্ট্রেলিয়ায় অনুরূপ প্রোগ্রাম শুরু করতে সহায়তা করেছিলেন। তিনি ১৯৭৩ সালে তিনি ভারতীয় প্রতিভাধর শিশুদের নিয়ে একটি কর্মসূচি আয়োজনের জন্য পরামর্শ দিয়েছিলেন, ১৯৭৫ থেকে ১৯৮৩ সাল পর্যন্ত রসের স্বতন্ত্র কর্মসূচি ভিত্তিক মেধাবী যুবকদের জন্য অস্ট্রেলিয়ান জাতীয় বিশ্ববিদ্যালয় কর্তৃক আয়োজিত একটি জানুয়ারী গ্রীষ্মকালীন কর্মসূচিতে সহযোগিতা করেছিলেন এবং ১৯৭৮ সালে জার্মানির হাইডেলবার্গে আরেকটি কর্মসূচি সূচনা করতে সহায়তা করেছিলেন। তিনি এর আগে শিক্ষক প্রশিক্ষণ কর্মসূচী সহ গণিতের অন্যান্য কর্মসূচির সূচনা  করেছিলেন (উচ্চ বিদ্যালয়ের শিক্ষার্থীরা অন্তর্ভুক্ত হওয়ার পূর্বে) এবং ১৯৭০ সালে ওহাইওর রাজধানী কলম্বাসের নিম্ন আয়ের এলাকার মাধ্যমিক ও উচ্চ বিদ্যালয়ের শিক্ষার্থীদের জন্য "হরাইজনস আনলিমিটেড" নামে পরিচিত আরেকটি কর্মসূচি চালু করেন।
রসের স্ত্রী বি ১৯৮৩ সালে মৃত্যু বরণ করেন, যার ফলে রস চরম বিষন্নতায় ভুগতে থাকেন। তার সহকর্মীরা বলেছিলেন যে এই ঘটনার পর নিজের মৃত্যুর আগ পর্যন্ত তিনি কেবল তার গ্রীষ্মকালীন কর্মসূচির জন্যই বেঁচে ছিলেন। পরবর্তীতে তিনি ম্যাডেলিন গ্রিন নামে ফরাসি এক বিধবা মহিলার সাক্ষাৎ লাভ করেন, যিনি একজন কূটনীতিবিদের স্ত্রী ছিলেন এবং তারা ১৯৯০ সালে বিবাহ বন্ধনে আবদ্ধ হন।
২০০২ সালের ২৫শে সেপ্টেম্বর রস মৃত্যু বরণ করেন। আমেরিকান গণিত সমিতির সাময়িকী এবং আমেরিকার গণিত সংস্থার পত্রিকা তার স্মৃতিতে বেশ কয়েকটি নিবন্ধ প্রকাশ করে। করল রুবিনের মতো গণিতবিদগণ তার কাছে নিজেদেরকে ব্যক্তিগত ভাবে ঋণী বলে তার প্রতি গভীর শ্রদ্ধা প্রদর্শন করেন। তার কোনো সন্তান ছিল না।
অবদান
রস তার সবচেয়ে বড় অবদান তাঁর গবেষণার মাধ্যমে নয়, তাঁর গণিত শিক্ষা কার্যক্রমের মাধ্যমে রেখে গেছেন। তিনি ১৯৫৭ সাল থেকে ২০০০ সাল পর্যন্ত তার প্রতিটি গ্রীষ্মকালীন কর্মসূচি পরিচালনা করেছিলেন, যেকানে ২ হাজারেরও বেশি শিক্ষার্থীর সাথে কাজ করেছিলেন। তাঁর গ্রীষ্মকালীন কর্মসূচির স্নাতকগণ বিজ্ঞান বিভিন্ন শাখা জুড়ে মর্যাদাপূর্ণ গবেষণায় গুরুত্বপূর্ণ পদে নিজেদের ঠাঁই করে নেন। গণিতবিদদের দ্বারা রসের গণিত কর্মসূচিটি অত্যন্ত প্রভাবশালী হিসেবে প্রশংসিত হয়েছিল।
তার নামেই আর্নল্ড রস বক্তৃতা সিরিজ ১৯৯৩ সালে প্রতিষ্ঠিত হয় যা আমেরিকান ম্যাথমেটিক্যাল সোসাইটি কর্তৃক চালিত হয় এবং আমেরিকা যুক্তরাষ্ট্রের শহরগুলিতে প্রতি বছর হাই স্কুলের শিক্ষার্থী শ্রোতাদের সামনে গণিতবিদদের নিয়ে আসে। ওহাইও স্টেট ইউনিভার্সিটি ১৯৯৬ এবং ২০০১ সালে প্রোগ্রামের প্রাক্তন শিক্ষার্থীদের সাথে, রসের বন্ধুবান্ধব এবং একাধিক বিজ্ঞান বক্তৃতা নিয়ে রসের জন্য দুটি পুনর্মিলন-সম্মেলনের আয়োজন করে।
২০১৩-১৪ ভারত ক্রিকেট দলের দক্ষিণ আফ্রিকা সফর
ভারত ক্রিকেট দল পূর্ব-নির্ধারিত সময়সূচী মোতাবেক ৫ ডিসেম্বর, ২০১৩ তারিখ থেকে ৩০ ডিসেম্বর, ২০১৩ তারিখ পর্যন্ত দক্ষিণ আফ্রিকা সফর করে। সফরে তারা দক্ষিণ আফ্রিকা দলের বিরুদ্ধে ৩টি একদিনের আন্তর্জাতিক ও ২টি টেস্ট ম্যাচে খেলে।
ইন্দোনেশিয়া-ফিজি সম্পর্ক
ইন্দোনেশিয়া-ফিজি সম্পর্ক, ইন্দোনেশিয়া এবং ফিজির মাঝে বিদ্যমান দ্বিপাক্ষিক সম্পর্ককে নির্দেশ করে। ১৯৭৪ সালে এই দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। সেই সময় প্রাথমিকভাবে নিউজিল্যান্ড এর রাজধানী ওয়েলিংটন -এ অবস্থিত ইন্দোনেশিয়া দূতাবাসের মাধ্যেমেই ফিজি বিষয়ক কূটনৈতিক এবং অন্যান্য কার্যক্রম সম্পন্ন করা হত। পরবর্তীতে, ২০০২ সালের ২২ আগস্ট, প্রয়োজন বিবেচনায় নিয়ে, ফিজির রাজধানী সুভাতে ইন্দোনেশিয়া তাদের দূতাবাস স্থাপন করে। এর ৯ বছর পর, ২০১১ সালের ৬ এপ্রিল, ফিজিও ইন্দোনেশিয়ার রাজধানী জাকার্তায় তাদের দূতাবাস স্থাপন করে।
অর্থনৈতিক সম্পর্ক
২০০৬ সালে ইন্দোনেশিয়ার উদ্বৃত্তের পরিমাণ ছিল ১৮.৬৩ মিলিয়ন (১.৮৬৩ কোটি) মার্কিন ডলার। ২০০৭ সালে যা বেড়ে দাঁড়িয়ে হয় ১৮.৭৪ মিলিয়ন (১.৮৭৪ কোটি) মার্কিন ডলার। ২০০৮ সালে তার আরও বেড়ে হয় ২৩.২৩ মিলিয়ন (২.৩২৩ কোটি) মার্কিন ডলার।
ফিজি, তাদের দৈনন্দিন চাহিদার পণ্যসামগ্রীর জন্য বৈদেশিক আমদানির উপর নির্ভরশীল। কারণ এসকল পণ্য স্থানীয়ভাবে উৎপাদন করা সম্ভব হয় হয় না। এসকল ক্ষেত্রে ফিজি মূলত অস্ট্রেলিয়া এবং নিউজিল্যান্ড এর সাথে বাণিজ্য করত। ইন্দোনেশিয়া পরবর্তীতে এই জায়গা নেয়ার চেষ্টা করে। ফিজিতে, ইন্দোনেশিয়ার প্রধান রপ্তানি পণ্যের মধ্যে রয়েছে, কাগজ, টেক্সটাইল, আঁশ, ইলেকট্রিক্যাল যন্ত্রপাতি, গৃহস্থালির সামগ্রী, আসবাবপত্র, খাদ্য, কফি, শ্যাম্পু, সাবান, ডিটারজেন্ট, প্লাস্টিক, রাসায়নিক দ্রব্য, স্বয়ংক্রিয় যন্ত্রাংশ, কৃষিজ যন্ত্রপাতি প্রভৃতি।
সমন্বয়, শিক্ষা এবং সাহায্য
প্রারম্ভিকভাবে, দুই দেশের মধ্যকার সম্পর্কের প্রধান ভিত্তি ছিল বাণিজ্য খাত। তবে পরবর্তীতে এই দুই দেশ তাদের এই সম্পর্কের দিকটিকে অন্যান্য খাতে নেয়ার ব্যাপারে সম্মত হয়। অন্যান্য খাতের মধ্যে রয়েছে, পর্যটন, ব্যবসা এবং শিক্ষা খাত। ফিজি তাদের বহু শিক্ষার্থীকে ইন্দোনেশিয়ার বিশ্ববিদ্যালয়ে পড়ার জন্য পাঠিয়েছে। ২০১৪ সালের ৮ জানুয়ারি, ইন্দোনেশিয়া সরকার, সুভার, নাসোভায় পূর্বপরিকল্পিত, আঞ্চলিক পুলিশ একডেমি গঠনের লক্ষ্যে ৫.২৮ লক্ষ মার্কিন ডলার সহায়তা দান করে। ফিজি ভিত্তিক এই একাডেমিতে মেলেনেশীয়ো দেশগুলোর পুলিশ সদস্যদের প্রশিক্ষণ প্রদান করা হবে।
মমতাজ সঙ্ঘমিতা
মমতাজ সঙ্ঘমিতা হলেন একজন ভারতীয় ডাক্তার, অধ্যাপক ও রাজনীতিবিদ। তিনি ষোড়শ লোকসভা নির্বাচনে সর্বভারতীয় তৃণমূল কংগ্রেসের প্রার্থী হিসেবে বর্ধমান–দুর্গাপুর লোকসভা কেন্দ্রের লোকসভা সদস্য হিসেবে নির্বাচিত হয়েছিলেন।
জীবনী
মমতাজ সঙ্ঘমিতা পশ্চিমবঙ্গ বিধানসভার সাবেক স্পিকার ও পশ্চিমবঙ্গ সরকারের সাবেক আইনমন্ত্রী সৈয়দ আবুল মনসুর হাবিবুল্লাহ এবং শিক্ষাবিদ মাকসুদা খাতুনের সন্তান। পেশায় স্ত্রীরোগ বিশেষজ্ঞ মমতাজ সঙ্ঘমিতা কলকাতা মেডিকেল কলেজ ও হাসপাতালের স্ত্রীরোগ বিভাগের প্রধান হিসেবে দায়িত্ব পালন করেছেন।
বর্ধমানের মিউনিসিপাল গার্লস স্কুল ও কলকাতার ব্রাহ্ম বালিকা বিদ্যালয়ে পড়ার পর তিনি বেথুন কলেজে ভর্তি হন। তিনি এরপর কলকাতা মেডিকেল কলেজে ভর্তি হন ও ১৯৬৮ সালে এমবিবিএস পাস করেন। এরপর তিনি কলকাতা বিশ্ববিদ্যালয় থেকে ডিজিও ও দিল্লি বিশ্ববিদ্যালয় থেকে এমডি (ওটিজি) ডিগ্রি লাভ করেন। তিনি উচ্চশিক্ষার জন্য যুক্তরাজ্য গমন করেছিলেন।
বশির ইবনে শা'আদ
বশির ইবনে শা'আদ ছিলে মুহাম্মাদ  স. এর একজন সাহাবা। তিনি বনু খাজরা গোত্রের সদস্য ছিলেন এবং পরবর্তীতে একজন নেতায় পরিণত হন। তিনি প্রথম ব্যক্তি যিনি সাকিফায় প্রথম খলিফা আবু বকর (রা:) এর সঙ্গে মিলিত হন। সেখানে নবীর উত্তরাধিকার নিয়ে বড় আকারের বিভাজন হয় এবং তিনি তা সফলতার সঙ্গে মোকাবিলা করেন।
প্রাক জীবন
তিনি বনু খাজরা গোত্রের প্রথম মুসলমানদের একজন। উপযুক্ত বয়সে পৌছানোর পরে তিনি বনু খাজরা গোত্রের দলপতি হন।
৬১০-৬৩২: মুহাম্মাদের যুগ
তিনি বদরের যুদ্ধে অংশগ্রহণকারী সাহাবা ছিলেন। তিনি বনু আউস গোত্রের দলপতি হন।
মুহাম্মদের যুগে সামরিক অভিযান
তিনি বদর যুদ্ধে অংশগ্রহণ করেন। মুসলিম বাহিনীর সাথে ৭০ টি উট আর দুটি ঘোড়া ছিলো। ফলে মুসলিম বাহিনীকে হয় হেটে যেতে হয় অথবা উট প্রতি তিন থেকে চারজন করে আরোহণ করে যেতে হয়। কিছু প্রাক মুসলিম উৎস থেকে জানা যায় বড় আকারের যুদ্ধের আশঙ্কা করা হয়নি, পরবর্তী কালের তৃতীয় খলিফা উসমান তার অসুস্থ স্ত্রী, মুহাম্মদ স. এর কন্যা, রুকাইয়া বিনতে মুহাম্মদ এর জন্যে থেকে যান। সালমান ফার্সিও যুদ্ধে যোগ দিতে পারেনি কারণ তখনও তিনি মুক্ত মানুষ ছিলেন না।
তার নেতৃত্বে একটি সামরিক অভিযান পরিচালিত হয় যা বশির ইবনে সাআদ আনসারির অভিযান নামে পরিচিত। সাত হিজরিতে ঘটনাটি শাবানে ঘটে।
মুহাম্মদের উত্তরাধিকার
সীরাত ইবনে ইসহাক (মুহাম্মদ স. এর প্রথম আত্মজীবনী) এবং সীরাত ইবনে হাছামসহ অনেক বইয়ে উল্লেখ আছে যখন মুহাম্মদ স. মারা যান তখন তার সাহাবাগণ জানাজার কাজে ব্যস্ত ছিলেন তখন তাদের জানানো হয় মদিনার একদল আনসার জমায়েত হয়েছে। তারা নবীর উত্তরসূরী নিয়ে আলোচনা করছে এবং খাজরাজ গোত্রের দলপতি সাদ ইবনে উবাদাহ নবীর উত্তরাধিকার হিসেবে একজন শক্ত প্রার্থী। গৃহযুদ্ধের আশংকায় আবু বকর, উমর এবং আবু উবায়দাহ ইবনে আল জাররাহ সেখানে দ্রুত উপস্থিত হন। আনসারদের প্রায় সবাই সাদ ইবনে উবাইদাহর খিলাফত সম্পর্কে একমত হয়। মুহাজির বিশেষ করে উপর্যুক্ত তিনজন শেখ দ্বিমত পোষণ করলে হাবাব ইবনে মুন্ধির আনসারদের শহরের দখল নিতে প্রভাবিত করে। দুজন খলিফা নির্বাচন করতে বলেন। একজন আনসারদের মধ্যে থেকে এবং অপরজন মুহাজির দের মধ্য থেকে। যদি মুহাজির গণ সম্মত না হয় তবে "তোমার তরবারি বের করো এবং তাদের মদিনার বাইরে তাড়িয়ে দাও"। তখন বশির ইবনে শা'আদ সামনে এসে পরিস্থিতি শান্ত করেন। তিনি বলেন, " ও আনসার,  তোমরা প্রথম নবীকে সাহায্য করেছিলে যখন তার নিজের লোকেরা তাকে পরিত্যাগ করে, এখন তার পরে মুসলিম ঐক্য ধ্বংস করায় তোমরাই প্রথম হয়ো না। আর ইসলামের জন্যে তোমরা যা করেছো তার জন্যে পরকালে প্রতিদান পাবে আর উত্তরাধিকারের ব্যাপার নিয়ে বিভক্ত হয়োনা।" এরপরে আবু বকর লোকদেরকে উমর অথবা আবু উবাইদাহ এর মধ্যে থেকে খলিফা নির্বাচন করতে বলেন। কারণ তারা দুজনেই কুরাইশ বংশের মুহাজির ছিলেন। দুজনেই প্রথম দিকে ইসলাম গ্রহণ করেন এবং দুজনেই নবীর কাছের সাহাবা ছিলেন। আবু বকর উপস্থিত থাকলে কখনো নিজেকে বিবেচনা করবেন না জানিয়ে উমর নিজেকে সরিয়ে নেন। এরপরে বশির ইবনে শা'আদ প্রথম ব্যক্তি যিনি আবু বকরের হাতে বায়াত হন। এরপরে আবু বকর, উমর এবং আবু উবায়দাহ ইবনে আল জাররাহ এবং শাকিফার বাদবাকি লোক তার খিলাফত মেনে নেন।
মৃত্যু
আজ জুরকানির বর্ণনা অনুসারে, বশির আইন আত তামার যুদ্ধে শহীদ হন।
ষাটনল ইউনিয়ন
ষাটনল ইউনিয়ন হলো বাংলাদেশের চাঁদপুর জেলার অন্তর্গত মতলব উত্তর উপজেলার একটি ইউনিয়ন।
জনসংখ্যার উপাত্ত
২০১১ সালের পরিসংখ্যান অনুযায়ী ষাটনল ইউনিয়নের জনসংখ্যা ১৮,৯৮৪ জন। এর মধ্যে পুরুষ ৯,৮২৪ জন এবং মহিলা ৯,১৬০ জন। মোট পরিবার ৩,৮০৫টি।